open-index/open-wikipedia-markdown huggingface dataset:
Nancy Kassebaum

**Nancy Landon Kassebaum Baker** (født 1932) er en amerikansk politiker. Hun representerte delstaten Kansas i Senatet fra 1978 til 1997, som den første kvinnen som ble valgt på eget mandat. Hun tilhørte Det republikanske parti.

Hun vokste opp i Topeka. Hun er datter av Alf Landon, som var guvernør i Kansas og republikanernes presidentkandidat i 1936.

Hun tok mastergraden i diplomatisk historie ved University of Michigan i 1956.

Hun arbeidet først i næringslivet, men hadde i 1975 en stilling i senator James B. Pearsons stab. Da Pearson ikke stilte til gjenvalg i 1978, meldte Nancy Kassebaum seg som kandidat. Hun var Senatets eneste kvinne da hun ble valgt inn.

Hun har vært gift to ganger, først med advokat Philip Kassebaum, som hun fikk fire barn med. De ble separert i 1975 og skilt i 1979. Hun giftet seg på nytt i 1996 med tidligere senator Howard Baker, som var enkemann. Han døde i 2014.

## Referanser


## Kilder
* Kassebaum, Nancy Landon. *To Form a More Perfect Union* Presidential Studies Quarterly  18 (Spring 1988): 241–49.
* Marshall-White, Eleanor (1991). *Catalysts for Change: Interpretive Biographies of Shirley St. Hill Chisholm, Sandra Day O’Connor, and Nancy Landon Kassebaum*, Vantage Press, 

## Eksterne lenker
* 
*
Eilif Platou

**Eilif Oscar Stoud Platou** (født 18. mars 1886 i Kristiania, død 26. august 1954) var en norsk kjemiker og fekter.

Etter examen artium i 1904 og eksamen fra Kristiania tekniske skole i 1907 tok han en doktorgrad i kjemi ved Det tekniske universitetet i Karlsruhe i 1910. Så fulgte to år ved Kjemisk institutt som amanuensis før han i 1912 ble tilsatt ved Norsk Hydro. I 1925 var han ingeniør i Frankrike. Fra 1928 var han førsteinspektør ved Statens Ildsfarlighetsinspektorat (eller bare Sprengstoffinspeksjonen) og endelig i 1947 kunne han titulere seg sprengstoffinspektør, altså med det øverste nasjonale sprengstoffansvar. Han overtok efter Theodor Tharaldsen (1880–1950). Stillingen ble etter Platous død i 1954 overtatt av Finn Moy.

Han var sekretær i Norsk Kjemisk Selskap 1922–1929 og mottaker av Pasteurlegatets stipend. Utover dette var han tolk i fransk (autorisert i 1935) og fra 1927 sekretær i Norges Fekteforbund.

## Familie
Han var sønn av  Oscar Ludvig Stoud Platou (1845–1929) og Emma Collett (1850–1934) som var dattera til amtmann og statsråd Johan Christian Collett. Faren var jusprofessor og av Platou. Storeroren Harald Platou (1877–1946) var også fekter og jurist. Eilif var gift med Johanna Butenschøn (1897–1924). Deres sønn Christian Butenschøn Stoud Platou (1924–2011) ble høyesterettsadvokat. Eilif giftet seg igjen i 1928 med Lilly Lemkuhl (1890), datter av arbeidsminister Kristofer Lehmkuhl. En av sønnene, Jan Stoud Platou (1929–2014) ble kjemiker i USA.

## Referanser
Eveliina Mäkinen

**Eveliina Suonpää** (født 12. april 1995 i Kiukais, Finland) er en finsk ishockeyspiller. Hun representerte hjemlandet i Vinter-OL 2014 i Sotsji, hvor hun hadde posisjon som målvakt. Laget ble nummer 5 i lekene.
Hun spilte på Finlands lag under Vinter-OL 2018 i Pyeongchang, hvor hun tok bronse.
 
## OL-medaljer
* 2018  Pyeongchang -  Bronse i ishockey, damer  Finland

## Referanser


## Eksterne lenker
*
Paula Hawkins

**Paula Hawkins** (født 24. januar 1927 i Salt Lake City i Utah, død 4. desember 2009 i Winter Park i Florida) var en amerikansk politiker fra Florida. Hun er den første kvinnelige United States Senator fra Florida. Hun var den første kvinne noen gang som ble valgt til en full periode i Senatet uten en familietilknytning.

## Referanser


## Eksterne lenker
* 
*
Kaliber 4,5 mm

**4,5 mm** er den minste blant vanligste kalibrene som brukes i luftvåpen, og det eneste som blir brukt i ISSF-konkurranser.

Ammunisjonen lages som enten runde kuler, butte blykuler med innsnevring og «skjørt» eller som piler med styredusk. Den runde kulevarianten er best egnet til våpen med magasin, som blant annet finnes til kullsyregassdrevne våpen der man ikke behøver å ta ladegrep for hvert skudd.
Anna Kilponen

**Anna Kilponen** (født 16. mai 1995 i Orivesi, Finland) er en finsk ishockeyspiller som spiller i forsvarsposisjon. Hun ble kaptein på klubblaget Team Kuortane i 2012, og hun representerte hjemlandet i OL i Sotsji, hvor laget ble nummer 5.

## Referanser


## Eksterne lenker
*
Carol Moseley Braun

**Carol Elizabeth Moseley Braun**, noen ganger skrevet **Moseley-Braun** (født 16. august 1947 i Chicago i Illinois) er en amerikansk politiker og advokat som representerte Illinois i United States Senate fra 1993 til 1999. Hun var den første kvinnelige senator av afrikansk herkomst som ble valgt inn i United States Senate, den først afrikansk-amerikanske U.S. senator for Det demokratiske parti, den første kvinne som vant over en sittende senator i et valg og den første og eneste kvinnelige senator fra Illinois. Fra 1999 til 2001 var hun USAs ambassadør til New Zealand. Hun var kandidat til Demokratenes nominasjon under presidentvalget i USA 2004. Etter offentliggjøringen fra Richard M. Daley at han ikke ville søke gjenvalg i november 2010, begynte Braun sin kampanje for å bli borgermester i Chicago ved valget i 2011.  Den tidligere senatoren endte på fjerdeplass av seks og tapte den 22. februar 2012 til Rahm Emanuel.

## Referanser


## Eksterne lenker
*
Jean Carnahan

**Jean Anne Carpenter Carnahan** (1933&ndash;2024) var en amerikansk (D) politiker og forfatter som tjenestegjorde i USAs senat fra 2001 til 2002. Hun ble utnevnt til senatet for å fylle setet til hennes ektemann Mel Carnahan. Hun ble den første kvinnen til å representere Missouri i senatet.

## Referanser


## Eksterne lenker
*
Meeri Räisänen

**Meeri Räisänen** (født 2. desember 1989 i Tammerfors, Finland) er en finsk ishockeyspiller som spiller som målvakt. Hun representerte hjemlandet under Vinter-OL 2014 i Sotsji, hvor laget ble nummer 5. Räisänen har psykiatriutdanning fra Robert Morris University i Pittsburgh i USA.

Hun spilte på Finlands lag under Vinter-OL 2018 i Pyeongchang, hvor hun tok bronse.
 
## OL-medaljer
* 2018  Pyeongchang -  Bronse i ishockey, damer  Finland

## Referanser


## Eksterne lenker
*
Tea Villilä

**Tea Vililä** (født 16. april 1991 i Hyvinge, Finland) er en finsk ishockeyspiller som spiller i forsvarsposisjon. Hun representerte hjemlandet under Vinter-OL 2014 i Sotsji, hvor laget ble nummer 5.

## Referanser


## Eksterne lenker
*
Louise Abel

**Louise Abel**  (født 5. november 1841, død 2. mai 1907) var en tyskfødt, norsk fotograf og kunstforlegger. Hun var født i Goldberg som datter av Ludwig Gustav Kleffel (1807–1885) og Emilie Fredenhagen (1816–1895). Faren var en kjent forfatter av fotografiske lærebøker.

I 1863 kom farmasøyten og fotografen Hans Abel fra Norge for å lære mer om fotografering hos Kleffel. Året etter giftet Abel og Louise seg, og hun ble med ham til Norge. Senere samme år åpnet de i fellesskap fotografisk atelier i Christiania hvor de i tillegg solgte fotografiske artikler. Virksomheten var den første i Norge som utførte portretter i såkalt kabinettformat.

Den 1. desember 1884 grunnla Louise Abel firmaet Abels Kunsthandel og Forlag, hvor hun året etter startet å produsere julekort for salg i stor målestokk. Hun ønsket å utkonkurrere dårlige, utenlandske kort, og det gjorde hun ved å få tillatelse av norske kunstnere til trykke deres motiver på kortene. Abel fikk også produsert kort med motiver fra Nasjonalgalleriets samlinger. 

Ledelsen av firmaet Abels Kunsthandel og Forlag ble overtatt av sønnene Gustav og Louis i 1898.

## Referanser


## Eksterne lenker
*
March for Women’s Lives

**March for Women's Lives** (Marsj for kvinners liv) var en stor kvinnesaksdemonstrasjon med hovedfokus på reproduktive rettigheter (abort og prevensjon) 25. april 2004 på National Mall i Washington, D.C.. Arrangørene anslo at 1,15 millioner hadde deltatt og kalte det «den største protestaksjonen i USAs historie». Politikilder oppgav oppmøtet til mellom  og .

En utløsende faktor for demonstrasjonen var en ny lov som blei vedtatt i 2003 og som begrensa mulighetene til abort (*Partial-Birth Abortion Ban Act*), men også andre politiske vedtak som blei sett på som mot kvinners rettigheter spilte inn. 

Langs ruta var det en del motdemonstrasjoner fra abortmotstandere (*pro-life*), uten at det kom til direkte sammenstøt.

## Arrangementet

Arrangementet starta med et møte på National Mall på morgenen, etterfulgt av et demonstrasjonstog gjennom Washingtons sentrale deler, blant annet langs Pennsylvania Avenue.  Av kjente personer som deltok, kan nevnes Peter, Paul and Mary, Indigo Girls, Moby, Ani DiFranco, Susan Sarandon, Whoopi Goldberg, Ashley Judd, Kathleen Turner, Ted Turner, Ana Gasteyer, Janeane Garofalo, Bonnie Franklin, Holly Near, Cris Williamson, Julianne Moore, Madeleine Albright, Kate Michelman og Gloria Steinem. Demonstrasjonen var støtta av organisasjoner som NARAL Pro-Choice America, Choice USA, Feminist Majority Foundation, Planned Parenthood, American Civil Liberties Union, National Association for the Advancement of Colored People (NAACP), National Organization for Women, National Latina Institute for Reproductive Health, Code Pink og Black Women's Health Imperative.  

## Noter



## Eksterne lenker

* Fotogalleri fra demonstrasjonen
* Jo Freemans blogg om marsjen
* «Pro-Choice March Largest in History», i Women's eNews 25. april 2004.
Alle sammen sammen

***Alle sammen sammen*** er en norsk komiserie som gikk på NRK Super fra 2014 til 2016. Handlingen går ut på at at det er to familier som må leve sammen i et stort hus, og det går ikke alltid så bra å bo så mange sammen. Sjangeren er komedie.

## Personene

;Pamela

Hun er 35 år, en kjærlig mor og krevende kone. Hun er fra Polen og elsker å se på tv, og er også ganske temperamentsfull. Hun har en sønn fra et tidligere ekteskap, Marek og er gift med Stefan. Med Stefan har hun to barn, Tyra og Tobias, som er tvillinger. Pamela spilles av Sylvia Juszczak-Krawczyk.

;Stefan
Han er tullete, ungdommelig og har en krevende kone. Han tar farsrollen alvorlig, men blir allikevel aldri helt voksen. Han er far til Tyra og Tobias, og stefar til Marek. Han gjør ofte Marek flau, uten at han helt vet det selv. Stefan spilles av Espen Reboli Bjerke.

;Guro
Hun er kjærlig og vil alle det beste. Hun er idealist, blid og sosial. Guro er gift med Åke, og er mor til Bendik og Lea. Hun spilles av Marit Adeleide Andreassen.

;Åke
Åke er en kjærlig far, snill og hyggelig. Han er gift med Guro, og prøver og unngå de fleste konflikter. Han er glad i å låte som om han er en superhelt for kona si Guro.

Åke spilles av .

;Marek

Han elsker å spille PC-spill, og omtaler seg selv som en hacker.

Han spilles av .

**Tyra og Tobias**

Tyra og Tobias er tvillinger og barna til Stefan og Pamela. Tyra er realist og intelligent. Hun ble født først. Tobias er også intelligent, men fantasifull og drømmer om verdensrommet, men når det går for langt, drar Tyra han ned igjen. Tobias spilles av , og Tyra av Anna Filippa Hjarne.

;Bendik

Bendik er adoptert fra India av Guro og Åke, og elsker å spille videospill.  Bendik tar ofte skylden for ting han gjerne ikke gjør. Han er veldig rampete. Bendik spilles av .

;Lea

Lea er tretten år og skifter kjæreste like ofte som hun skifter profilbilde på sosiale medier. Hun er kjærlighetsekspert og blogger. Hun omtaler seg selv som pen og populær. Hun elsker sminke, og har klare planer for framtiden sin som hjelpearbeider. Hun spilles av .

## Referanser


## Eksterne lenker
*
Nellie Tayloe Ross

**Nellie Tayloe Ross** (født 29. november 1876 i Andrew County i Missouri, død 19. desember 1977 i Washington, D.C.) var en amerikansk politiker, den 14. Guvernør av Wyoming fra 1925 til 1927 og Direktør av United States Mint fra 1933 til 1953. Hun var den første kvinne som ble valgt til guvernør av en av USAs delstater, og er fortsatt den eneste kvinnen som har vært guvernør av Wyoming. Hun var en trofast tilhenger av alkoholforbudet på 1920-tallet.

## Referanser
Miriam A. Ferguson

**Miriam Amanda Wallace «Ma» Ferguson** (født 13. juni 1875 i Bell County i Texas, død 25. juni 1961 i Austin) var den første kvinnelige guvernør av Texas i 1925. Hun hadde posten inntil 1927, senere ble hun valgt til en ny periode i 1932 og tjenestegjorde inntil 1935.

## Liv og virke
### Bakgrunn
Etter studier ved Salado College i Bell County og Baylor Female College giftet hun seg i 1899 med James E. Ferguson. «Ma» Ferguson var guvernørens hustru (*First Lady of Texas*) i ektemaken «Pa» Fergusons embetsperiode som guvernør 1915–1917. «Pa» Ferguson ble avsatt og forbudt å senere stille til valg til noen embeter i Texas. Av den grunn kandiderte Miriam A. Ferguson i guvernørvalget i 1924.

### Guvernør i Texas
I demokratenes primærvalg vant Ferguson mot Felix D. Robertson, som ble støttet av Ku Klux Klan og som gikk inn for alkoholforbud. I selve guvernørvalget beseiret hun republikaneren George C. Butte. 

Ved embetstiltredenen den 20. januar 1925 var hun den andre kvinnelige guvernøren i USAs historie. Som guvernør fikk hun igjennom en lov mot masker, i den hensikt å ramme Ku Klux Klan. Men loven ble satt til side av domstolene. Hun benådet 100 fanger i måneden, noe som førte til heftig kritikk. 

Ifølge motstanderne tok både hun og guvernørens mann «Pa» Ferguson imot bestikkelser i samband med benådninger og delstatens veigbyggingsprosjekter. 
Forsøket på å avsette også «Ma» Ferguson mislyktes, men kritikken mot henne hjalp Dan Moody til seier i demokratenes primærvalg før guvernørvalget i 1926. I primærvalget i 1930 tapte hun mot Ross S. Sterling som vant selve guvernørvalget og fikk i embetet møte velgernes misnøye i den store depresjonens Texas. 

Ferguson beseiret Sterling i primærvalget i 1932 og vant så selve guvernørvalget mot republikaneren Orville Bullington. «Ma» Ferguson var mindre kontroversiell i sin andre embetsperiode som guvernør. Hun stilte ikke opp til gjenvalg i guvernørvalget i 1934.

### En siste kampanje
«Ma» Ferguson stilte som kandidat en gang til i demokratenes primærvalg før guvernørvalget 1940. Den gangen var hennes kampanje radikal i og med at hun gikk inn for en storsatsing på utdannelse, sosialstøtte for eldre texanere, og dessuten ytret støtte til fagforeningsbevegelsen. Hun tapte mot en mer konservativ kandidat, W. Lee O'Daniel.

Miriam A. Ferguson døde i 1961 og ble gravlagt på Texas State Cemetery i Austin.

## Referanser


## Eksterne lenker
*Biografi på National Governors Associations websted
Jennifer Harß

**Jennifer Harß** (født 14. juli 1987) er en tysk ishockeyspiller som spiller som målvakt. Hun representerte hjemlandet i OL i 2006 i Torino og i 2014 i Sotsji, hvor laget ble nummer 7. 

## Referanser


## Eksterne lenker
*
Jessica Hammerl

**Jessica Hammerl** (født 10. juli 1988 i Landshut, Tyskland) er en tysk ishockeyspiller som spiller i forsvarsposisjon. Hun representerte hjemlandet under Vinter-OL 2014 i Sotsji, hvor laget ble nummer 7. 

## Referanser


## Eksterne lenker
*
Lurleen Wallace

**Lurleen Brigham Burns Wallace** (født 19. september 1926 i Tuscaloosa i Alabama, død 7. mai 1968 i Montgomery i Alabama) var en amerikansk demokratisk politiker. Hun var guvernør i delstaten Alabama fra 1967 og frem til sin død i 1968. Hun var den første ektefellen til guvernør George Wallace, som hun etterfulgte i vervet, da Alabama grunnlov forbød sammenhengende guvernørperioder, og styrte i 478 dager. Hun var Alabamas første, og så langt, eneste kvinnelige guvernør. Hun var også den eneste kvinnelige guvernøren i USAs historie som har avgått med døden mens hun var i tjeneste. I 1973 ble hun posthumt innlemmet i Alabama Women's Hall of Fame.

## Referanser
Ella T. Grasso

**Ella Rosa Giovianna Oliva Grasso** (født Tambussi; 1919–1981) var en amerikansk politiker, og den første kvinne valgt guvernør i Connecticut. Dette var et historiskt valg som gjorde Grasso til den første kvinne som ble valgt til guvernør på egne ben (alle de tre tidligere kvinnelige guvernørene før Grasso hadde vært gift med menn som var guvernører av deres stater).

## Referanser


## Eksterne lenker
* 
*
Hallings skole

**Hallings skole** var privat skole i Oscars gate 30 på Frogner i Oslo. Skolen ble etablert i 1909 av Sigurd Halling. Skolen hadde femårig forskole, fireårig middelskole og treårig gymnas.

Skolen tok over driften etter Otto Andersens skole. Sigurd Halling var selv hovedlærer. Kronprins Olav gikk på skolen fra 1913 til han fikk artium 1921. Gymnasdelen ved skolen ble nedlagt i 1930 og skolen for øvrig ble overdratt til kommunen i 1936. Den ble drevet videre som **Hallings høyere skole** frem til 1941 hvorpå den ble lagt ned. Blant elevene var Per Aabel og Jens Evensen.
Rektorordboken

«**Rektorordboken**» er kallenavnet på den mest brukte latinsk-norske ordboken. Den utkom første gang i 1887 og er senere blitt revidert flere ganger.

«Rektorordboken» utkom første gang i 1887 som *Latinsk ordbog*. Redaktørene var filologene Jan Johanssen, Marius Nygaard og Emil Schreiner, alle rektorer. Derfor ble ordboken kalt «rektorordboken». Andre utgave ble utgitt i 1921, etter en revisjon utført av Sigge Pantzerhielm Thomas. Den tredje utgaven, kalt *Latinsk-norsk ordbok*, kom i 1965, under redaksjon av Henning Mørland.

I 1993 tok Egil Kraggerud til orde for en ny utgave. Arbeidet med revisjonen ble utført av Kraggerud og Bjørg Tosterud, som utvidet ordboken med latinske ord fra senantikken og middelalderen. Dag Haug var også involvert i arbeidet. Den fjerde utgaven utkom i 1998 hos J. W. Cappelens forlag.

## Kilder
* «Forord» i *Latinsk-norsk ordbok*. Oslo: Cappelen, 1998.
Russlands Grand Prix

**Russlands Grand Prix** var et Formel 1-løp som ble kjørt på Sotsji Autodrom i Sotsji ved kysten av Svartehavet i Russland. Det første løpet ble arrangert i 2014, og var det første Formel-1 løpet i Russland.

I 2022 ble løpet avlyst av Det internasjonale bilsportforbundet på grunn av Russlands invasjon av Ukraina. Senere besluttet bilsportforbundet å si opp hele avtalen med Russlands Grand Prix.

## Vinnere av Russlands Grand Prix

## Referanser
Scaptobius

* se systematisk inndeling

***Scaptobius*** er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.

## Utseende
Nokså små (ca. 10 millimeter), avlange, mattsvarte gullbasser. Oversiden er nokså knudrete, gjerne mer eller mindre dekket med jordpartikler.

## Levevis
Billene lever underjordisk i tuene til maur og termitter. De voksne billene er trolig rovdyr, larvene lever muligens av dødt plantemateriale som maurene og termittene frakter inn til tua.

## Utbredelse
Slekten er utbredt i det sørlige Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cremastocheilini 
******* Slekten *Scaptobius* Schaum, 1841
******** *[[Scaptobius aciculatus]]* Schaum, 1844
******** *[[Scaptobius caffer]]* Schaum, 1841
******** *[[Scaptobius capensis]]* (Gory & Percheron, 1833)
******** *[[Scaptobius carinifrons]]* Moser, 1915
******** *[[Scaptobius kochi]]* Schein, 1957
******** *[[Scaptobius natalensis]]* Boheman, 1857
******** *[[Scaptobius pentarthrius]]* Westwood, 1874
******** *[[Scaptobius reticulatus]]* Schein, 1957
******** *[[Scaptobius ursulinarum]]* Basilewsky, 1950
******** *[[Scaptobius zulu]]* Arrow, 1936

## Kilder
* Nettside om gruppen, med bilder

## Eksterne lenker
* 
* Bilde av ''Scaptobius'' sp.
* Cetoniidae på Encyclopedia of life
Dixy Lee Ray

**Dixy Lee Ray** (født 3. september 1914 i Tacoma i Washington, død 2. januar 1994 i Fox Island i Washington) var en amerikansk politiker. Hun var guvernør i delstaten Washington fra 1977 til 1981 og delstatens første kvinnelige guvernør.

## Referanser


## Eksterne lenker
*
Ingeborg Aas

:::*Sangeren Ingeborg Aas er omtalt under kunstnernavnet [[Gina Oselio]].*

**Ingeborg Aas** (født Flagstad, 1876–1958) var en norsk lege. Hun markerte seg blant annet som en pådriver for tvangssterilisering av «omstreifere», det vil si personer tilhørende romanifolket.

## Liv og virke
Aas tok artium i Hamar i 1896 og medisinsk embetseksamen i Kristiania i 1903. Etter kandidattjeneste flytta hun til Trondheim i 1905. Her gifta hun seg medstudenten Arne Olaf Aas, som var fra byen. De jobba begge mest med arbeiderklassens helse. Han var ansatt som lege i Norsk jern- og metallarbeiderforbund. Hun hadde privatpraksis og engasjerte seg på felt som abortspørsmålet, alkohol- og tobakksbruk, epidemier, hygiene og boligspørsmål. Hun tok initiativ til en poliklinikk for veneriske sjukdommer. Klinikken blei åpna i 1913, og Ingeborg Aas var leder for den heilt fram til 1946.

Hun var aktiv i Østbyen sanitetsforening, som blei stifta i 1911. Hun var leder i foreninga fra 1918 til 1944. Tuberkulosebekjempelse stod sentralt. For øvrig dreiv foreninga en matstasjon fra 1927, den såkalte grøtstasjonen på Gråmølna. Om somrene blei det arrangert dagkoloni for unger. 

Aas var i perioder medlem av bystyret, formannskapet og skolestyret, der hun representerte Venstre. Under striden om bynavnet var hun den fremste talspersonen for Nidaros. Hun var medlem av den nasjonale straffelovkomiteen fra 1922 til 1933. Hun var varadelegat for Norge i Folkeforbundet.

I 1932 gav Aas ut boka *Hvordan kan samfundet beskytte sig mot åndssvake og sedelighetsforbrytere* (Olaf Norlis forlag). Her tar hun blant annet til orde for tvungen sterilisering på rasehygienisk grunnlag. Hun var en sentral talsperson for steriliseringsloven som blir vedtatt av Stortinget i 1934.

Ingeborg Aas fikk Kongens fortjenstmedalje i gull i 1931. For innsatsen i Norske Kvinners Sanitetsforening blei hun tildelt organisasjonens æresmerke. En vei på Risvollan i Trondheim er oppkalt etter henne.

## Familie
Ingeborg Aas var datter av gårdbruker Per Flagstad og Marie Tommelstad. Den 18. august 1905 giftet hun seg i Vang med legen Arne Olaf Aas.

## Bibliografi
* 1916: *Litt fra praksis i bakgaardene*, Kristiania
* 1931: *Østbyens tuberkuloseforening gjennem 20 år –  1911–1931*
* 1932: *Abortus provocatus – foredrag på trygdekassens fylkesmøte i Trondheim 29. juni 1931*, Trondheim
* 1932: *Hvordan kan samfundet beskytte sig mot åndssvake og sedelighetsforbrytere*, Olaf Norlis forlag, Oslo
* 1934: *Tre foredrag om alkoholspørsmålet*, av Ørnulv Ødegård og Ingeborg Aas, Oslo
* 1935: *Kvinnen og barnet – i forhold til spørsmålet abortus provocatus
* [[1946]]: *Hva alle kvinner bør vite om kreft*, Oslo

== Referanser ==
<references />

== Kilder ==
*[https://web.archive.org/web/20140310015906/http://www.trondheim.no/content/1117689526/Ingeborg-Aas Om Ingeborg Aas] på trondheim.no; besøkt 9. mars 2014.
* Ingrid J. Brissach: [http://www.adressa.no/nyheter/trondheim/byens_gater/article890672.ece «Fruen bak matstasjonen på Gråmølna»] , Adresseavisen 4. juli 2007; besøkt 9. mars 2014. 
* *Hvem er hvem?'' 1934, utgitt av Hj. Steenstrup, Aschehoug, Oslo 1934.
*
Trichostetha

* se systematisk inndeling

***Trichostetha*** er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).

## Beskrivelse
Middelsstore (ca. 15 millimeter), svarte eller metallfargede gullbasser. Undersiden er kledt med ganske lange hår som stikker ut bak og på sidene av dekkvingene.

## Levevis
De voksne billene besøker blomster for å ete pollen.

## Utbredelse
Slekten er utbredt i Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cetoniini Leach, 1815
******* Gruppen Cetoniina
******** Slekten *Trichostetha* Burmeister, 1842
********* *[[Trichostetha albopicta]]* (Gory & Percheron, 1833)
********* *[[Trichostetha alutacea]]* Allard, 1992
********* *[[Trichostetha barbertonensis]]* Holm & Marais, 1988
********* *[[Trichostetha calciventris]]* Stobbia, 1995
********* *[[Trichostetha capensis]]* (Linnaeus, 1767)
********* *[[Trichostetha coetzeri]]* Holm & Marais, 1988
********* *[[Trichostetha curlei]]* Perissinotto, Šipek & Ball, 2014
********* *[[Trichostetha dukei]]* Holm & Marais, 1988
********* *[[Trichostetha fascicularis]]* (Linnaeus, 1767)
********* *[[Trichostetha fuscorubra]]* (Voet, 1779)
********* *[[Trichostetha hawequas]]* Holm & Perissinotto, 2004
********* *[[Trichostetha mimetica]]* Devecis, 1997
********* *[[Trichostetha potbergensis]]* Holm & Perissinotto, 2004
********* *[[Trichostetha signata]]* (Fabricius, 1775)

## Eksterne lenker
* 
* Liste over artene
Kari Aas

**Kari Aas** (egentlig *Karen Marta Inanda Aas*) (født 6. oktober 1886 i Farsund, død 2. januar 1978) var en norsk lærer og speiderleder.

Aas tok lærerskoleeksamen i Tromsø og arbeidde som lærer der i 1909. Året etter flytta hun til Trondheim.

Hun ble landssjef i Norsk Speiderpikeforbund i 1927, et verv hun hadde fram til 1935. Hun skreiv flere bøker om speiding og mottok forbundets høyeste ærebevisning, Sølvfisken.

Aas var medlem av Trondheim skoleråd og av direksjonen i Trondhjems konsertforening.

## Kilder

* Om Kari Aas i Speiderhistorisk leksikon; besøkt 9. mars 2014.
* *Norske skulefolk*, redaktør Arne Espeland, Dreyer 1934.
* *[[Hvem er hvem?]]* 1934, utgitt av Hj. Steenstrup, Aschehoug, Oslo 1934.
Vesta M. Roy

**Vesta M. Roy** (1925–2002) var en republikansk New Hampshire politiker.

Som president av New Hampshire Senate, tjenestegjorde hun som fungerende guvernør av staten fra 29. desember 1982 inntil 6. januar 1983 som et resultat av dødsfallet til Guvernør Hugh Gallen like før innsettelsen av den nyvalgte guvernøren, John H. Sununu. Roy tjenestegjorde som en statessenator fra 1978 inntil 1986. Hun tjenestegjorde som en rådgiver til New Hampshire valgkampen til den republikanske presidentkandidatene Gerald Ford, Ronald Reagan og George H.W. Bush.

Vesta Roy døde i sitt hjem i Kenmore i New York i en alder av 76 og er gravlagt i Saint Joseph's Cemetery i East Chelmsford i Massachusetts.

## Referanser


## Eksterne lenker
* The Vesta Roy Excellence in Public Service Series 
* Find-A-Grave page on Vesta M. Roy
* New York Times obituary
Ottilia Bade

**Ottilia Bade** (født *Mørch* 20. april 1876 i Oslo, død 9. januar 1937) var en norsk lærer og lokapolitiker for Høyre.

Bade tok eksamen ved Olaf Bergs lærerinneskole i 1897 og var så noen år ved Ragna Nielsens skole. Fra 1925 var hun bestyrer ved Den kvinnelige Industriskole.

Hun var varamedlem til Oslo bystyre 1920–22, medlem 1923–28 og vara til formannskapet 1926–28. Hun var medlem i Vinmonopolets representantskap 1927–32.

Bade var formann i Høirekvinders klub 1927–28 og i Håndarbeidslærerinnenes Fellesforening 1927–31.

Hun var gift med høyesterettsdommer Ludvig Bade og mor til Oscar M. Bade, direktør i Kongelig Norsk Automobilklub.

## Referanser


## Kilder
* *[[Hvem er hvem?]]* 1934, utgitt av Hj. Steenstrup, Aschehoug, Oslo 1934.
* *[[Hvem er hvem?]]* 1959, utgitt av Harald Garm og Bjørn Steenstrup, Aschehoug, Oslo 1959.
Erik Grønner

**Erik Grønner** (født 28. desember 1957) er en norsk forfatter, bosatt på Larkollen.

Grønner har tidligere vært administrerende direktør ved Rosenberg verft. Han debuterte som forfatter i 2007 med thrilleren *Brent B*.

## Bibliografi
* *Brent B*, roman, Gyldendal (2007)
* *Klima X*, roman, Gyldendal (2009)
* *Easy Riders*. roman, Pirat Forlaget (2009)
* *En mann, en bro og Felicia Wang *, roman, Juritzen (2014)
* Skipsbyggerne, roman, Tigerforlaget (2016)

## Eksterne lenker
* Presentasjon på Gyldendal Norsk Forlags nettsider 
*  Presentasjon på Juritzen forlags nettsider
Caprella ciliata

***Caprella ciliata*** er en art i slekten *[[Caprella]]* innenfor spøkelseskreps-familien (orden Caprelloidea eller «spøkelsestanglopper») - en type amfipoder. Larvene er planktoniske. De er relativt små, med to store og to små antenner. De lever bare i havet (saltvann), blant annet i Nordsjøen og Norskehavet, langs kysten av Norge, og dessuten ved Alaska.

Arten er 9–13&nbsp;mm lang. Den har en utpreget nordlig (boreal) utbredelse.

## Taksonomisk plassering
Slektens systematikk er i nyere tid beskrevet og oppdatert i 2003.
Artens moderne tilhørighet i *Caprella*-krepsenes systematikk gis nedenfor i lys av 2013-revisjonen med basis i *WoRMS*-databasen.

* **Rekke: KREPSDYR (Crustacea)** - 67&nbsp;000 arter
** KLASSE storkreps (Malacostraca) - +25&nbsp;000 arter Latreille, 1802
*** Underklasse Eumalacostraca Grobben, 1892
**** Overorden Peracarida Calman, 1904
***** Orden amfipoder (Amphipoda) - 9&nbsp;000 arter, 1&nbsp;900 i ferskvann Latreille, 1816
****** Underorden Senticaudata - 4 overfamilier, 59 familier Lowry & Myers, 2013
******* Infraorden Corophiida
******** Parvorden Caprellidira Leach, 1814 (sensu Lowry & Myers, 2013)
********* Overfamilie Caprelloidea  Leach, 1814
********** Spøkelseskreps (Caprellidae) Leach, 1814 = Pariambidae Laubitz, 1993
*********** Underfamilie Caprellinae Leach, 1814
************ *Slekt [[Caprella]]* Lamarck, 1801
************* *Caprella ciliata* G O Sars, 1883

## Referanser


## Eksterne lenker
* 
* Beskrivelse av arten Caprella ciliata - * Life Desks*, besøkt 5. mars 2014.
Christen Krogh

**Christen Krogh** (født 12. november 1965) er en norsk forsker, krimforfatter og universitetsleder.

Krogh har en B. Sc. Hons-grad i computing science fra Universitetet i Glasgow (1988) og en doktorgrad i filosofi (dr. philos.) fra Universitetet i Oslo fra 1997. Hans doktorgradsavhandling var knyttet til rettsteori, filosofi og informatikk. Ifølge Google Scholar er hans faglige arbeid sitert rundt 350 ganger i vitenskapelig litteratur. Han har arbeidet som forsker og forskningssjef ved SINTEF. Krogh har også vært utviklingsdirektør i Opera Software ASA. Han arbeidet i 2014 som forskningsdirektør ved Høgskolen i Oslo og Akershus og har senere arbeidet som avdelingsdirektør i Norges forskningsråd.

Krogh er rektor ved Oslomet – storbyuniversitetet fra mars 2022..

Krogh debuterte som forfatter i 2014 med kriminalromanen *Kileskrift* hvor mye av handlingen er lagt til Gamle Aker kirke.

## Bibliografi
* *Kileskrift*, kriminalroman, Juritzen (2014)
* *Normative structures in natural artificial systems,* Tano (1997)

## Referanser


## Eksterne lenker
* Presentasjon på Juritzen forlags nettsider
Mona Vetrhus

**Mona Vetrhus** (født 25. januar 1975) er en norsk dikter. Hun har vært programleder for radioprogrammet *[[Diktafon]]* på NRK og debuterte som forfatter med diktsamlinga *Nokre gutar kjem ikkje heim i kveld* i 2012.

## Bøker
* 2012 &ndash; *Nokre gutar kjem ikkje heim i kveld* &ndash; Diktsamling

## Referanser
 


## Eksterne lenker

* Intervju med Mona Vetrhus på nettstedet til Bergen Offentlige Bibliotek, ved Erlend O. Nøstvedt
1-årig forberedende Vg1

**1-årig forberedende Vg1**, også omtalt som **forberedende videregående opplæring** (FVG), er et innføringsår for minoritetsspråklige elever med utdanning tilsvarende norsk grunnskole eller 9 års skolegang fra utlandet, men som har få i Norge. Tilbudet er tilpasset elever som trenger et ekstra år med norskspråklig styrking før oppstart i ordinært videregående trinn 1 (Vg1). 

Utdanningen er unik del av norskopplæring for minoritetsspråklige i Osloskolen, hvor tilbudet gis ved Hellerud videregåendeskole, Oslo handelsgymnasium og Kuben videregående skole.

## Eksterne lenker
* VilBli.no om tilbudet
* ''Innføringsår for minoritetsspråklige''
HOPE worldwide Norge

**HOPE worldwide Norge** er en norsk ideell organisasjon.

Den ble etablert i 2012 og er tilknyttet HOPE worldwide, en verdensomspennende, internasjonal, veldedighetorganisasjon som leverer fellesskapsbaserte tjenester til fattige og trengende. HOPE worldwide ble grunnlagt i London i 1986, og ble utvidet til global skala året etter. I dag finnes organisasjonen på alle bebodde kontinenter og hjelper mer enn to millioner mennesker hvert år.

## Organisering
HOPE worldwide Norge er tilknyttet HOPE worldwide. Organisasjonen har to lokallag, Oslo og Bergen. Ledelsen består av et styre med medlemmer fra lokallagene, hvorav en person også har rollen som daglig leder.

I Norge koordinerer HOPE worldwide Norge ulike frivillighetstjenester knyttet opp mot hjemløse, fremmedspråklige og eldre.

Globalt støtter HOPE worldwide Norge ulike prosjekter. Siden oppstarten i 2012 har hoveddelen av den økonomiske støtten gått til prosjekter knyttet opp mot barnehjemsbarn og eldre i Ukraina, drevet av søsterorganisasjonen HOPE worldwide Ukraina.

## Finansiering
Finansieres via gaver og medlemskapsavgift. Alle gaver går direkte til prosjekter, mens medlemsavgiften går til drift, utvikling og mindre lokale prosjekter.

## Eksterne lenker
* HOPE worldwide Norge
Plaza de San Antonio (Medellín)

**Plaza de San Antonio** eller **Parque San Antonio** er en plass i La Candelaria i Medellín i Colombia. Den har et areal på 32&nbsp;690 m², og befinner seg mellom Calle Maturín og Calle San Juan, og Avenida Oriental.

På plassen står det flere skulpturer av Fernando Botero. 10. juni 1995 ble plassen ramma av et bombeangrep som drepte 29 personer. Bomba var plassert i Botero-skulpturen «El Pájaro» («Fuglen»). Den ødelagte skulpturen står fremdeles på plassen, med en minneplakett over de omkomne, og ved sida av er det plassert en ny versjon av den samme skulpturen, for å illustrere hvor mye skade bomba gjorde.
El Gato del Río

**«El Gato del Río»** («Elvekatten») er en skulptur av Hernando Tejeda som befinner seg ved bredden elva Cali i bydelen Normandía i den nordvestlige delen av den colombianske byen Cali. Skulpturen er av bronse og forestiller en brun, smilende katt. Den er 3,5 meter høy og veier 3 tonn. Den ble innvia 3. juli 1996, etter å ha blitt donert til byen av kunstneren, og har blitt et av Calis mest emblematiske monumenter.

I oktober 2006 ble det oppført ytterligere 15 skulpturer i parken rundt «El Gato del Río». Disse forestiller kvinnelige katter, «Las Gatas del Río», som er dekortert på forskjellige måter av hver sin artist. Konseptet er at alle er på vei til Elvekatten for å innynde seg hos ham. Hver av kvinnekattene har sitt eget navn og sin egen personlighet som står beskrevet på et skilt.

## Referanser


## Eksterne lenker
* 
* El Gato del Río hos Calis bystyre
* Bilder og beskrivelser av de 15 kvinnekattene
Japansk spøkelseskreps

**Japansk spøkelseskreps** er et mulig navn på minst to arter av krepsdyr:

**[[Caprella mutica]]* - som lever i havet ved Japan og i Europa
**[[Caprella japonica]]* - som lever i havet ved Japan og Korea.
Australias Grand Prix 2014

**Australias Grand Prix 2014** (offisielt navn: *2014 Formula 1 Rolex Australian Grand Prix*) er et Formel 1-løp som ble arrangert 16. mars 2014 på Melbourne Grand Prix Circuit i Melbourne, Australia. Det var det første løpet i Formel 1-sesongen 2014, og trettiende gang Australias Grand Prix ble arrangert i Formel 1-sammenheng. Løpet ble vunnet av Mercedes-føreren Nico Rosberg, foran McLarens Kevin Magnussen og Jenson Button. I løpet kom Red Bulls Daniel Ricciardo i mål som nummer to, men han ble senere diskvalifisert på grunn av brudd på FIAs tekniske reglement.

## Klassifisering
### Kvalifisering

### Løpet

**Noter til tabellene:**
*  - Valtteri Bottas og Esteban Gutiérrez fikk hver en gridstraff på fem plasser for å ha foretatt et ikke-planlagt bytte av girkasse.
*  - Pastor Maldonado klarte ikke å sette en tid som var innenfor 107% av den raskeste tiden i Q1. Han fikk senere tillatelse av løpsledelsen til å starte likevel.
*  - Jules Bianchi fullførte ikke 90% av løpsdistansen og ble derfor ikke klassifisert på resultatlistene.
*  - Daniel Ricciardo ble diskvalifisert fordi en sensor for måling av drivstofforbruk i bilen hans ikke var i samsvar med FIAs tekniske reglement.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Caprella grahami

***Caprella grahami*** er en art i slekten *[[Caprella]]* innenfor spøkelseskreps-familien (orden Caprelloidea eller «spøkelsestanglopper») - en type amfipoder. Larvene er planktoniske. De er relativt små, med to store og to små antenner. De lever bare i havet (saltvann).

## Taksonomisk plassering
Slektens systematikk er i nyere tid beskrevet og oppdatert i 2003.
Artens moderne tilhørighet i *Caprella*-krepsenes systematikk gis nedenfor i lys av 2013-revisjonen med basis i *WoRMS*-databasen.

* **Rekke: KREPSDYR (Crustacea)** - 67&nbsp;000 arter
** KLASSE storkreps (Malacostraca) - +25&nbsp;000 arter Latreille, 1802
*** Underklasse Eumalacostraca Grobben, 1892
**** Overorden Peracarida Calman, 1904
***** Orden amfipoder (Amphipoda) - 9&nbsp;000 arter, 1&nbsp;900 i ferskvann Latreille, 1816
****** Underorden Senticaudata - 4 overfamilier, 59 familier Lowry & Myers, 2013
******* Infraorden Corophiida
******** Parvorden Caprellidira Leach, 1814 (sensu Lowry & Myers, 2013)
********* Overfamilie Caprelloidea  Leach, 1814
********** Spøkelseskreps (Caprellidae) Leach, 1814 = Pariambidae Laubitz, 1993
*********** Underfamilie Caprellinae Leach, 1814
************ *Slekt [[Caprella]]* Lamarck, 1801
************* *Caprella grahami* Wigley & Shave, 1966

## Referanser


## Eksterne lenker
*
Sara Grahn

**Sara Grahn** (født 25. september 1988 i Viby) er en svensk ishockeyspiller som spiller som målvakt for Brynäs IF. Hun deltok i de olympiske vinterleker i 2010 i Vancouver og 2014 i Sotsji.

## Referanser


## Eksterne lenker
*
Sofia Engström

**Sofia Engström** (født 3. juli 1988 i Sura) er en svensk ishockeyspiller som spiller i forsvar på Leksands IF. Hun deltok for hjemlandet i de olympiske leker i Sotsji i 2014.

## Referanser


## Eksterne lenker
*
Lina Bäcklin

**Lina Bäcklin** (født 3. oktober 1994) er en svensk ishockeyspiller som spiller forsvar for Brynäs IF. Hun deltok for hjemlandet i de olympiske vinterleker i 2014 i Sotsji, hvor laget ble nummer 4.

## Referanser


## Eksterne lenker
*
Lincoln Plaza (Moravia)

**Lincoln Plaza** er et kjøpesenter i Moravia, like nord for San José, i Costa Rica. Det åpna i november 2012.

Kjøpesenteret består av fire etasjer, hvorav tre har butikklokaler og én inneholder kontorer. Det har også et treetasjes parkeringshus under bakkenivå. Lincoln Plaza har om lag 200 lokaler, i tillegg til blant annet en kino (CCM Cinemas) og en rekke restauranter. Det har navnet sitt etter den videregående skolen Colegio Lincoln, som tidligere lå på tomta.

## Referanser


## Eksterne lenker
*
Anatona

* se systematisk inndeling

***Anatona*** er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).

## Beskrivelse

## Utbredelse
Slekten er utbredt i India.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cetoniini Leach, 1815
******* Gruppen Cetoniina
******** Slekten *Anatona* Burmeister, 1842
********* *[[Anatona alboguttata]]* Burmeister, 1842
********* *[[Anatona castanoptera]]* Burmeister, 1842
********* *[[Anatona selousi]]* Janson, 1917
********* *[[Anatona stillata]]* (Newman, 1838)

## Eksterne lenker
* 
* Liste over artene
Sonja Holterman

**Sonja Holterman** (født 13. april 1971 i Harstad) er en norsk krimforfatter og journalist, oppvokst i Sandnes, bosatt i Oslo. Hun har også bodd et år i Frankrike.

Holterman har studert kriminologi, sosiologi og statsvitenskap på Universitetet i Oslo, og studert radiojournalistikk ved Høgskolen i Volda. 

Hun har arbeidet i flere stillinger i NRK, i *[[Dagsnytt]]*, som reporter i *[[Dagsrevyen]]* og i *[[Redaksjon 21]]*. Hun har vært nyhetsreporter i *[[Dagbladet]]* i åtte år, og arbeider i 2014 som journalist i fagbladet *[[Utdanning (tidsskrift)|Utdanning]]*. 

Holterman debuterte som forfatter med kriminalromanen *Presteskapet* i 2012.

## Bibliografi
* *Presteskapet* – kriminalroman, Juritzen (2012)
* *Frostgraven* – kriminalroman, Juritzen (2014)
* *Gå med meg* – kriminalroman, Liv forlag (2020)

## Eksterne lenker
* Presentasjon på Juritzen forlags nettsider
Cuesta de Moras

**Cuesta de Moras** er en bakke i San José hvor Costa Ricas lovgivende forsamling holder til. Navnet brukes ofte som synonym til denne forsamlinga. Selve bakken befinner seg langs Avenida Central på veien fra San José til San Pedro, ved krysset med Calle 17, skrått ovafor Costa Ricas nasjonalmuseum.

Navnet *Cuesta de Moras* finnes i dokumenter helt tilbake til 1770. I 1835, under ligakrigen, fant det sted et slag i bakken mellom styrker fra San José og Cartago.

## Referanser
George Nelson Fieldhouse

**George Nelson Fieldhouse** er en flerbruksarena på campusen til Utah State University i Logan, Utah. Den åpnet i 1940, har 6500 sitteplasser, og var hjemmet til Utah State Universitys herrelag i basketball til Dee Glen Smith Spectrum ble innviet i 1970.

Etter at tribunen ble fjernet, fungerer The George Nelson Fieldhouse i 2014 først og fremst som et treningsanlegg for studenter. Den inneholder to basketballbaner, en løpebane og et treningssenter for studenter.

Bygningen ligger rett overfor HPER-bygningen, det største treningsanlegget på campusen. Selv om Fieldhouse ikke lenger blir brukt av basketballaget til Utah State University, er den fremdeles hovedarenaen til hjemmelagets konkurranser i innendørs friidrett.

Arenaen har sitt navn etter George «Doc» Nelson, født Jørgen Nilsen, fra Langestrand i Larvik. Han emigrerte til USA og ble brytetrener.

## Eksterne lenker
* George Nelson Fieldhouse
Toro Rosso STR3

**Toro Rosso STR3** var Formel 1-bilen som Toro Rosso-teamet konkurrerte med i -sesongen. 

Bilen ble designet av teknisk sjef for Red Bull Racing, Adrian Newey og Toro Rossos Giorgio Ascanelli. Chassiset var en monocoque i karbonfiber og bikakestruktur-kompositt. Hjulopphenget var i titan og karbonfiber, med doble A-armer og støtstenger (pushrods). Motoren var en Ferrari 056 2,4-liters V8-motor med en halvautomatisk 7-trinns girkasse. Teamet brukte dekk fra Bridgestone og drivstoff og olje fra Shell.

Bilen ble først testet i mars 2008 i Italia av Red Bulls juniorfører Brendon Hartley, og den ble lansert offentlig 16. april på Circuit de Catalunya i Barcelona, hvor den ble kjørt av Sébastien Bourdais. Toro Rosso hadde startet 2008-sesongen med STR2B, som var en oppdatert versjon av -modellen STR2. Teamet hadde opprinnelig planlagt at STR3 skulle lanseres til den femte mesterskapsrunden, i Tyrkia. Men under testingen i Barcelona krasjet Bourdais kraftig, noe som forsinket arbeidet slik at bilen ikke var klar før den sjette runden, som var Monaco Grand Prix. Teamets andre sjåfør, den fremtidige verdensmesteren Sebastian Vettel, kjørte i Italias Grand Prix bilen fram til seier, og dette var den første seieren i Formel 1 både for Vettel og for Toro Rosso.

## Løpsresultater
Se: Scuderia Toro Rosso

## Referanser


## Eksterne lenker
*
Foros

**Foros** (ukrainsk og , krimtatarisk: *Foros*) er en småby og populært feriested på Krim i Ukraina. Den ligger nær Krimhalvøyas sørligste punkt.

Stedet ble grunnlagt av greske handelsfolk i middelalderen. Det ble populært blant russerne etter at en russisk «tekonge», Aleksandr Kuznetsov, sent på 1800-tallet bygde seg et palass ved stranden her. Det var Kuznetsov som lot bygge byens fremste landemerke, Oppstandelseskirken. Dette er en arkitektonisk ekstravagans med fem kupler, beliggende på en 400 meter høy klippe over byen.

Sovjetlederne hadde en rekke statsdatsjaer bygd i området. I 1991 ble Mikhail Gorbatsjov holdt i husarrest her under augustkuppet mot hans styre.

## Referanser


## Eksterne lenker
*
Frosta Idrettslag

**Frosta Idrettslag** (stiftet 1881) er en fleridrettsklubb fra Frosta i Trøndelag. Idrettslaget har avdelinger i håndball, friidrett, orientering, langrenn, sykling, allidrett og trim & merke.

## Eksterne lenker
*
Azusa Nakaoku

**Azusa Nakaoku** (født 17. mai 1985) er en japansk ishockeyspiller som spiller som målvakt for Toyota Cygnus i Tomakomai. Hun deltok for hjemlandet i de olympiske vinterleker i 2014 i Sotsji, hvor laget ble nummer 8.

## Referanser


## Eksterne lenker
*
Nana Fujimoto

**Nana Fujimoto** (født 3. mars 1989) er en japansk ishockeyspiller som spiller målvakt for Voltex Sapporo. Hun har representert hjemlandet i tre OL-turneringer: 2014 i Sotsji (8. plass), 2018 i Pyeongchang (6. plass) og 2022 i Beijing.

## Referanser


## Eksterne lenker
*
Emma Nordin

**Emma Nordin** (født 22. mars 1991) er en svensk ishockeyspiller som spiller forsvar for MoDo i Örnsköldsvik. Hun deltok for hjemlandet i de olympiske vinterleker i 2014 i Sotsji, hvor laget ble nummer 4, og i Vinter-OL 2010 i Vancouver.

## Referanser


## Eksterne lenker
*
Vinne Idrettslag

**Vinne Idrettslag** (stiftet 1915) er en fleridrettsklubb fra Verdal i Trøndelag.

Vinne idrettslag har avdelinger i fotball, friidrett, turn og volleyball.

Vinne IL har klubbhus på Vinne skole, like ved Vinne stadion.

## Eksterne lenker
*
Sternoplus

* se systematisk inndeling

***Sternoplus*** er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).

## Beskrivelse

Små til middelsstore, litt matte, gule eller røde og svarte eller grønne gullbasser. På dekkvingene danner sømmen en opphøyd list, og den er trukket ut til an pigg bak. Artene er svært variable i fargetegningene.

## Utbredelse
Slekten er utbredt i Sørøst-Asia (Sulawesi).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cetoniini Leach, 1815
******* Gruppen Cetoniina
******** Slekten *Sternoplus* Wallace, 1868
********* *[[Sternoplus chicheryi]]* Antoine, 1992
********* *[[Sternoplus schaumi]]* (White, 1856)

## Eksterne lenker
* 
* Bilde av ''Sternoplus schaumi''
* Tre fargevarianter av ''Sternoplus schaumi'' 
* Bilde av ''Sternoplus chicheryi''
Caltex

**Caltex**, opprinnelig **California Texas Oil Company**, var et amerikansk oljeselskap eid av Chevron (opprinnelig Standard Oil of California) og Texaco (opprinnelig Texas Company). Det ble opprettet i 1936 for å selge olje fra nye konsesjoner i Saudi-Arabia. Selskapet ble med i fusjonen mellom Chevron og Texaco i 2001. Navnet forsetter i bruk som merkevare på Chevrons bensinstasjoner i mer enn seksti land i Asia, Oseania og sørlige Afrika.

Selskapet var ledende i oljeleting på Svalbard på 1960-tallet.

Navnet til Caltexløkka i Oslo har forbindelse til firmanavnet «Caltex».

## Referanser